CELEX: 32018D0224
Language: et
Date: 2018-02-15 00:00:00
Title: Nõukogu otsus (ÜVJP) 2018/224, 15. veebruar 2018, millega muudetakse otsust 2011/101/ÜVJP Zimbabwe vastu suunatud piiravate meetmete kohta

16.2.2018   
            
            
               ET
            
            
               Euroopa Liidu Teataja
            
            
               L 43/12
            
         NÕUKOGU OTSUS (ÜVJP) 2018/224,
   15. veebruar 2018,
   millega muudetakse otsust 2011/101/ÜVJP Zimbabwe vastu suunatud piiravate meetmete kohta
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 15. veebruaril 2011 vastu otsuse 2011/101/ÜVJP Zimbabwe vastu suunatud piiravate meetmete kohta (1).
            
         
               (2)
            
            
               Nõukogu vaatas läbi otsuse 2011/101/ÜVJP, võttes arvesse Zimbabwes toimunud poliitilisi arenguid. Võttes arvesse 2017. aasta detsembris toimunud juhtkonna vahetusele järgnenud üleminekut iseloomustava ebakindluse ulatust ja tähtsust, asub nõukogu seisukohale, et piiravad meetmed peaksid kehtima kuni olukord selgineb.
            
         
               (3)
            
            
               Zimbabwe vastu suunatud piiravaid meetmeid tuleks seetõttu pikendada 20. veebruarini 2019. Nõukogu peaks piiravaid meetmeid pidevalt läbi vaatama, võttes arvesse poliitilisi ja julgeolekualaseid arenguid Zimbabwes.
            
         
               (4)
            
            
               Piiravaid meetmeid tuleks jätkata otsuse 2011/101/ÜVJP I lisas loetletud seitsme isiku ja ühe üksuse suhtes. Piiravate meetmete peatamise kehtivusaega tuleks pikendada otsuse 2011/101/ÜVJP II lisas loetletud viie isiku suhtes.
            
         
               (5)
            
            
               Otsust 2011/101/ÜVJP tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2011/101/ÜVJP artikkel 10 asendatakse järgmisega:
   
      „Artikkel 10
      1.   Käesolev otsus jõustub selle vastuvõtmise päeval.
      2.   Käesolevat otsust kohaldatakse kuni 20. veebruarini 2019.
      3.   Artikli 4 lõikes 1 ning artikli 5 lõigetes 1 ja 2 osutatud meetmed, mida kohaldatakse II lisas loetletud isikute suhtes, peatatakse kuni 20. veebruarini 2019.
      4.   Käesolevat otsust vaadatakse regulaarselt läbi ning asjakohasel juhul seda uuendatakse või muudetakse, kui nõukogu leiab, et otsus ei täida oma eesmärke.“
   
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 15. veebruar 2018
      
         
            Nõukogu nimel
         
         
            eesistuja
         
         K. VALCHEV
      
   
   
      (1)  Nõukogu 15. veebruari 2011. aasta otsus 2011/101/ÜVJP, Zimbabwe vastu suunatud piiravate meetmete kohta (ELT L 42, 16.2.2011, lk 6).